b"\n_START_ARTICLE_\nLuis de Guindos Jurado\n_START_SECTION_\nBiografia\n_START_PARAGRAPH_\nNascut a Madrid el 16 de gener de 1960, \xc3\xa9s llicenciat en Ci\xc3\xa8ncies Econ\xc3\xb2miques i Empresarials pel Col\xc2\xb7legi Universitari d'Estudis Financers (CUNEF) de Madrid on va obtenir el premi extraordinari de final de carrera. Va ingressar al Cos de T\xc3\xa8cnics Comercials i Economistes de l'Estat on va ser el n\xc3\xbamero u de la seva promoci\xc3\xb3._NEWLINE_Entre 1988 i 1996 va ser director va ser soci-conseller d'AB Assessores._NEWLINE_A l'Administraci\xc3\xb3 General de l'Estat va ser director general de Pol\xc3\xadtica Econ\xc3\xb2mica i Defensa de la Compet\xc3\xa8ncia (1996-2000), secretari general de Pol\xc3\xadtica Econ\xc3\xb2mica i Defensa de la Compet\xc3\xa8ncia (2000-02), secretari d'Estat d'Economia i secretari de la Comissi\xc3\xb3 Delegada d'Afers Econ\xc3\xb2mics del Govern (2002-04)._NEWLINE_Desenvolup\xc3\xa0 diferents responsabilitats en diferents organitzacions internacionals: vicepresident del Comit\xc3\xa8 de Pol\xc3\xadtica Econ\xc3\xb2mica de la Uni\xc3\xb3 Europea (UE), cap de la Delegaci\xc3\xb3 del Consell de l'ECOFIN durant la presid\xc3\xa8ncia espanyola de la UE, cap de la Delegaci\xc3\xb3 espanyola del Comit\xc3\xa9 de Pol\xc3\xadtica Econ\xc3\xb2mica de la OCDE, cap de la Delegaci\xc3\xb3 de la Reuni\xc3\xb3 ministerial de la OCDE i membre del Comit\xc3\xa8 financer i econ\xc3\xb2mic de la Uni\xc3\xb3 Europea._NEWLINE_Fou president del Comit\xc3\xa9 d'Inversions del Fons de Reserva de la Seguretat Social._NEWLINE_Va treballar per Lehman Brohters on va ser president executiu per a Espanya i Portugal (2006-08), per Nomura Securities Brothers on fou president executiu per a Espanya i Portugal (2008) i per PricewaterhouseCoopers on va ser el responsable de Serveis Financers (2008-10)._NEWLINE_Tamb\xc3\xa9 va ser el president de l'Aula de Dirigents de IE Business School, director del Centre del Sector Financer de PwC i IE Business i membre dels Consells d'Administraci\xc3\xb3 de les seg\xc3\xbcents empreses: ENDESA, SA, ENDESA Chile, Unedisa, Logistica i BMN._NEWLINE_Quan Mariano Rajoy va ser investit president del Govern d'Espanya per primera vegada el va nomenar ministre d'Economia i Competitivitat d'Espanya. Va prendre possessi\xc3\xb3 del c\xc3\xa0rrec el 22 de desembre de 2011._NEWLINE_A l'esgotar-se el seu mandat va continuar exercint en funcions les seves responsabilitats ministerials durant l'XI Legislatura -que va durar nom\xc3\xa9s uns mesos davant la impossibilitat del Congr\xc3\xa9s dels Diputats per escolli un president del Govern- i durant els primers mesos de la XII. El 16 d'abril de 2016 va assumir el despatx ordinari dels afers del Ministeri d'Ind\xc3\xbastria, Energia i Turisme arran de la vacant produ\xc3\xafda per Jos\xc3\xa9 Manuel Soria  que va dimitir al fer-se p\xc3\xbablic que havia tingut participacions en una empresa offshore a Panam\xc3\xa0._NEWLINE_En el segon mandat de Rajoy com a president del Govern d'Espanya, va ser nomenat ministre d'Economia, Ind\xc3\xbastria i Competitivitat, c\xc3\xa0rrec del qual va prendre possessi\xc3\xb3 el 4 de novembre de 2016."